Document ID: 31977R2772

ΚΑΝΟΝΙΣΜΟΣ (ΕΟΚ) αριθ. 2772/77 ΤΗΣ ΕΠΙΤΡΟΠΗΣ της 14ης Δεκεμβρίου 1977 περί τροποποιήσεως των κανονισμών (ΕΟΚ) αριθ. 368/77, (ΕΟΚ) αριθ. 443/77 και (ΕΟΚ) αριθ. 938/77 όσον αφορά την εφαρμογή νομισματικών εξισωτικών ποσών σε ορισμένα προϊόντα που περιέχουν μετουσιωμένο γάλα σε σκόνη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 2560/77(2) και ιδίως το άρθρο 7 παράγραφος 5,
τον κανονισμό (ΕΟΚ) αριθ. 974/71 του Συμβουλίου, της 12ης Μαΐου 1971, περί ορισμένων μέτρων συγκυρίας που πρέπει να ληφθούν στον γεωργικό τομέα μετά την προσωρινή διεύρυνση των περιθωρίων διακυμάνσεως των νομισμάτων ορισμένων Κρατών μελών (3), όπως τροποποιήθηκε τελευταία από τον κανονισμό (ΕΟΚ) αριθ. 557/76 (4), και ιδίως το άρθρο 6,
Εκτιμώντας:
ότι το άρθρο 19 του κανονισμού (ΕΟΚ) αριθ. 368/77 της Επιτροπής, της 23ης Φεβρουαρίου 1977, περί της πωλήσεως δια δημοπρασίας αποκορυφωμένου γάλακτος σε σκόνη, το οποίο προορίζεται για τη διατροφή χοίρων και πουλερικών(5), όπως τροποποιήθηκε τελευταία από τον κανονισμό (ΕΟΚ) αριθ. 2378/77(6), προβλέπει την εφαρμογή ενός συντελεστού στα εξισωτικά ποσά, τα οποία καθορίζονται για ορισμένα προϊόντα που περιέχουν γάλα μετουσιωμένο σε σκόνη- ότι οι διατάξεις του άρθρου αυτού εφαρμόζονται επίσης στα μετουσιωμένα προϊόντα δυνάμει του κανονισμού (ΕΟΚ) αριθ. 443/77 της Επιτροπής, της 2ας Μαρτίου 1977, περί της πωλήσεως σε καθορισμένη τιμή αποκορυφωμένου γάλακτος σε σκόνη, το οποίο προορίζεται για τη διατροφή χοίρων και πουλερικών και περί τροποποιήσεως των κανονισμών (ΕΟΚ) αριθ. 1687/76 και (ΕΟΚ) αριθ. 368/77(7), σύμφωνα με το άρθρο 9 υπό γ) του κανονισμού (ΕΟΚ) αριθ. 443/77- ότι τα εν λόγω μετουσιωμένα προϊόντα υπάγονται στη διάκριση 23.07 Β του κοινού δασμολογίου- ότι για λόγους σαφήνειας πρέπει, ως εκ τούτου, να προσδιορισθεί στο άρθρο 19 του κανονισμού (ΕΟΚ) αριθ. 368/77 ότι η αναφορά στη διάκριση 04.02 Α II β)1 αφορά μόνο το αποκορυφωμένο γάλα σε σκόνη ως έχει-
ότι αυτή η τροποποίηση πρέπει να ληφθεί υπόψη στη σημείωση 2 του μέρους 5 του παραρτήματος I του κανονισμού (ΕΟΚ) αριθ. 938/77 της Επιτροπής, της 29ης Απριλίου 1977, περί καθορισμού των νομισματικών εξισωτικών ποσών καθώς και ορισμένων αναγκαίων συντελεστών για την εφαρμογή τους (8), όπως τροποποιήθηκε τελευταία από τον κανονισμό (ΕΟΚ) αριθ. 2730/77 (9)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 19 του κανονισμού (ΕΟΚ) αριθ. 368/77 αντικαθίσταται από το ακόλουθο άρθρο:
"Άρθρο 19
1. Η ενίσχυση που προβλέπεται στο άρθρο 10 του κανονισμού (ΕΟΚ) αριθ. 804/68 δεν χορηγείται στο αποκορυφωμένο γάλα σε σκόνη, το οποίο πωλείται δυνάμει του παρόντος κανονισμού.
2. Για το αποκορυφωμένο γάλα σε σκόνη, το οποίο πωλείται δυνάμει του παρόντος κανονισμού:
- αποστελλόμενο ως έχει προς άλλο Κράτος μέλος, το νομισματικό εξισωτικό ποσό, που καθορίζεται δυνάμει του κανονισμού (ΕΟΚ) αριθ. 974/71 για τα προϊόντα που υπάγονται στη διάκριση 04.02 Α II β)1 του κοινού δασμολογίου, πολλαπλασιάζεται με το συντελεστή 0,15:
- αποστελλόμενο προς Κράτος μέλος ή εξαγόμενο σε τρίτες χώρες είτε μετά από μετουσίωση είτε μετά από ενσωμάτωση σε σύνθετες τροφές, τα νομισματικά εξισωτικά ποσά που καθορίζονται δυνάμει του κανονισμού (ΕΟΚ) αριθ. 974/71 για τα προϊόντα που υπάγονται στις διακρίσεις:
- 23.07 Β I α) 3,
- 23.07 Β I α) 4,
- 23.07 Β I β) 3,
- 23.07 Β I γ) 3,
- 23.07 Β II,
του κοινού δασμολογίου, πολλαπλασιάζονται με το συντελεστή 0,25."
Άρθρο 2
Στη σημείωση του μέρους 5 του παραρτήματος I του κανονισμού (ΕΟΚ) αριθ. 938/77, το κείμενο του τρίτου εδαφίου αντικαθίσταται από το ακόλουθο κείμενο:
"Για το αποκορυφωμένο γάλα σε σκόνη, το οποίο πωλείται σύμφωνα με τον κανονισμό (ΕΟΚ) αριθ. 368/77 (ΕΕ αριθ. Ν 52 της 24.2.1977) και τον κανονισμό (ΕΟΚ) αριθ. 443/77 (ΕΕ αριθ. Ν 58 της 3.3.1977), αποστελλόμενο ως έχει σε άλλο Κράτος μέλος, το αναφερόμενο ποσό πολλαπλασιάζεται με το συντελεστή 0,15."
Άρθρο 3
Ο παρών κανονισμός αρχίζει να ισχύει την 1η Ιανουαρίου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 14 Δεκεμβρίου 1977.

Labels: 3
17
6